ประกาศคณะกรรมการกํากับหลักทรัพย์และตลาดหลักทรัพย์

ที่ กน. 4/2544

เรื่อง หลักเกณฑ์ เงื่อนไข และวิธีการจัดการกองทุนส่วนบุคคล

(ฉบับที่ 3)

 อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มบทนิยามคําว่า “ทรัพย์สิน” ระหว่างบทนิยามคําว่า “ผู้จัดการ” และคําว่า “ธุรกรรมการซื้อโดยมีสัญญาขายคืน” ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่4 เมษายน พ.ศ. 2543 ดังต่อไปนี้

 ““ทรัพย์สิน”หมายความว่า เงินฝากและตราสารทางการเงิน”

 ข้อ 2 ให้เพิ่มบทนิยามคําว่า “พอร์ตโฟลิโอ ดูเรชัน (portfolio duration)” ระหว่างบทนิยามคําว่า “บริษัท” และคําว่า “ผู้รับฝากทรัพย์สิน” ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 ดังต่อไปนี้

 ““พอร์ตโฟลิโอ ดูเรชัน (portfolio duration)” หมายความว่า อายุถัวเฉลี่ยแบบถ่วงน้ําหนักของกระแสเงินที่ได้รับจากทรัพย์สินของกองทุนสํารองเลี้ยงชีพซึ่งคํานวณตามหลักเกณฑ์และวิธีการที่สมาคมกําหนด”

 ข้อ 3 ให้เพิ่มความต่อไปนี้ เป็นวรรคสองของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543   
 “ห้ามมิให้บริษัทจัดการลงทุนในหรือมีไว้ซึ่งหลักทรัพย์หรือทรัพย์สินตามวรรคหนึ่ง หากผู้ออกหรือผู้เสนอขายหลักทรัพย์หรือทรัพย์สิน ไม่ใช่สถาบันการเงินที่มีกฎหมายเฉพาะจัดตั้งขึ้น หรือไม่ใช่นิติบุคคลที่จดทะเบียนจัดตั้งขึ้นตามกฎหมายไทย เว้นแต่ในกรณีดังต่อไปนี้

 (1) กรณีที่ผู้ออกหรือผู้เสนอขายหลักทรัพย์หรือทรัพย์สินเป็นสาขาของธนาคารต่างประเทศที่ได้รับอนุญาตให้ประกอบการธนาคารพาณิชย์ตามกฎหมายว่าด้วยการธนาคารพาณิชย์ และการออกหรือการเสนอขายนั้นมีวัตถุประสงค์เพื่อนําเงินมาใช้ในประเทศไทย

 (2) กรณีที่เป็นการลงทุนในหรือมีไว้ซึ่งหลักทรัพย์ที่ได้รับอนุญาตจากสํานักงาน

ให้เสนอขายในประเทศไทยได้ หรือ

 (3) กรณีอื่นที่ได้รับอนุญาตจากสํานักงาน”

 ข้อ 4 ให้ยกเลิกความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 และให้ใช้ความต่อไปนี้แทน

 “ข้อ 6 ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการลงทุนในหรือมีไว้ซึ่งหลักทรัพย์และทรัพย์สินอย่างใดอย่างหนึ่งหรือหลายอย่างดังต่อไปนี้ ทั้งนี้ ตามอัตราส่วนและข้อกําหนดที่สํานักงานประกาศกําหนด

(1) ตราสารแห่งทุน ซึ่งหมายถึง

(ก) หุ้น

(ข) หน่วยลงทุนหรือใบสําคัญแสดงสิทธิที่จะซื้อหน่วยลงทุนของกองทุนรวมตราสารแห่งทุน หรือของกองทุนรวมอื่นที่มีนโยบายการลงทุนในตราสารแห่งทุน เช่น กองทุนรวมผสมกองทุนรวมกลุ่มธุรกิจ เป็นต้น

(ค) ใบสําคัญแสดงสิทธิที่จะซื้อหุ้น

(ง) ใบแสดงสิทธิในการซื้อหุ้นเพิ่มทุนที่โอนสิทธิได้ (Transferable Subscription Right)

(จ) ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นตราสารแห่งทุน

(ฉ) ออปชันในฐานะซื้อ (long position) ที่มีตัวแปรอ้างอิงเป็นดัชนีกลุ่มหลักทรัพย์ตามที่ตลาดหลักทรัพย์แห่งประเทศไทยกําหนด

(ช) ธุรกรรมการให้ยืมหลักทรัพย์ประเภทตราสารแห่งทุน

 (ซ) หลักทรัพย์หรือทรัพย์สินอื่นตามที่สํานักงานกําหนดให้เป็นตราสารแห่งทุน

(2) ตราสารแห่งหนี้ ซึ่งหมายถึง

(ก) พันธบัตรหรือตั๋วเงินคลัง

(ข) บัตรเงินฝาก

(ค) ตั๋วสัญญาใช้เงิน

(ง) ตั๋วแลกเงิน

(จ) หุ้นกู้ ซึ่งไม่รวมถึงหุ้นกู้แปลงสภาพ

(ฉ) ใบสําคัญแสดงสิทธิที่จะซื้อหุ้นกู้ 

 (ช) หน่วยลงทุนหรือใบสําคัญแสดงสิทธิที่จะซื้อหน่วยลงทุนของกองทุนรวมตราสารแห่งหนี้ หรือของกองทุนรวมอื่นที่มีนโยบายการลงทุนเฉพาะตราสารแห่งหนี้หรือเงินฝากเช่น กองทุนรวมตราสารแห่งหนี้ระยะสั้น กองทุนรวมตราสารแห่งหนี้ระยะยาว เป็นต้น

 (ซ) ธุรกรรมการให้ยืมหลักทรัพย์ประเภทตราสารแห่งหนี้

 (ฌ) ธุรกรรมการซื้อโดยมีสัญญาขายคืน   
 (ญ) หลักทรัพย์หรือทรัพย์สินอื่นตามที่สํานักงานกําหนดให้เป็นตราสารแห่งหนี้

 (3) เงินฝาก ซึ่งหมายถึง   
 (ก) เงินฝากในธนาคารพาณิชย์หรือธนาคารที่มีกฎหมายเฉพาะจัดตั้งขึ้น  
 (ข) เงินฝากในสหกรณ์ออมทรัพย์ ชุมนุมสหกรณ์ออมทรัพย์  
 (ค) เงินฝากในสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบัน  
การเงินตามที่สํานักงานกําหนด

(4) ตราสารกึ่งหนี้กึ่งทุน ซึ่งหมายถึง  
 (ก) หุ้นกู้แปลงสภาพ  
 (ข) หลักทรัพย์หรือทรัพย์สินอื่นตามที่สํานักงานกําหนดให้เป็นตราสารกึ่งหนี้กึ่งทุน

(5) ใบสําคัญแสดงสิทธิอนุพันธ์ (derivative warrant)  
 (6) หลักทรัพย์หรือทรัพย์สินอื่นใดตามที่สํานักงานกําหนด  
ให้นําความในข้อ 5 วรรคสองมาใช้บังคับโดยอนุโลมกับการลงทุนในหรือมีไว้ซึ่งหลักทรัพย์และทรัพย์สินตามวรรคหนึ่ง”

 ข้อ 5 ให้เพิ่มความต่อไปนี้เป็นข้อ 6/1 ข้อ 6/2 ข้อ 6/3 ข้อ 6/4 ข้อ 6/5 ข้อ 6/6 ข้อ 6/7ข้อ 6/8 ข้อ 6/9 ข้อ 6/10 ข้อ 6/11 และข้อ 6/12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 

 “ข้อ 6/1 ในการจัดการกองทุนส่วนบุคคลที่เป็นกองทุนสํารองเลี้ยงชีพ บริษัทจัดการต้องเสนอนโยบายการลงทุนตามที่กําหนดในข้อ 6/2 และอาจเสนอนโยบายการลงทุนอื่นอีกมากกว่าหนึ่งนโยบายก็ได้ เพื่อให้คณะกรรมการกองทุนสํารองเลี้ยงชีพเสนอให้สมาชิกของกองทุนสํารองเลี้ยงชีพเลือกลงทุนได้ ทั้งนี้ บริษัทจัดการต้องกําหนดนโยบายการลงทุนของแต่ละกองทุนสํารองเลี้ยงชีพให้ชัดเจน และในกรณีที่บริษัทจัดการกําหนดให้การลงทุนเป็นไปตามข้อ 6/3 ถึงข้อ 6/12 ให้บริษัทจัดการเรียกชื่อนโยบายการลงทุนตามข้อ 6/3 ถึงข้อ 6/12 แล้วแต่กรณีด้วย

ข้อ 6/2 นโยบายการลงทุนในทรัพย์สินที่มีความเสี่ยงต่ําได้แก่ การลงทุนที่บริษัทจัดการต้องลงทุนในหลักทรัพย์และทรัพย์สิน ดังต่อไปนี้ 

(1) พันธบัตรของรัฐบาล ตั๋วเงินคลัง หรือพันธบัตรธนาคารแห่งประเทศไทย

(2) เงินฝากในธนาคารพาณิชย์หรือธนาคารอื่นที่มีกฎหมายเฉพาะจัดตั้งขึ้น

(3) บัตรเงินฝากที่ธนาคารพาณิชย์หรือบริษัทเงินทุนเป็นผู้ออก

(4) ตั๋วสัญญาใช้เงินหรือตั๋วแลกเงินที่ธนาคารพาณิชย์ บริษัทเงินทุนหรือ

บริษัทเครดิตฟองซิเอร์เป็นผู้ออก ผู้รับรอง ผู้รับอาวัล หรือผู้สลักหลัง ที่ไม่มีข้อจํากัดความรับผิด และไม่มีกองทุนสํารองเลี้ยงชีพนั้นเองเป็นผู้สลักหลังในลําดับก่อนมาแล้ว

(5) ตราสารแห่งหนี้ที่ธนาคารพาณิชย์ บริษัทเงินทุน หรือบริษัทเครดิตฟองซิเอร์

เป็นผู้ออก

(6) ตราสารแห่งหนี้ที่กองทุนเพื่อการฟื้นฟูและพัฒนาระบบสถาบันการเงิน 

รัฐวิสาหกิจที่มีกฎหมายเฉพาะจัดตั้งขึ้น รัฐวิสาหกิจตามกฎหมายว่าด้วยวิธีการงบประมาณที่มิใช่

รัฐวิสาหกิจที่มีกฎหมายเฉพาะจัดตั้งขึ้น บรรษัทประกันสินเชื่ออุตสาหกรรมขนาดย่อม บรรษัทเงินทุน

อุตสาหกรรมขนาดย่อม บรรษัทเงินทุนอุตสาหกรรมแห่งประเทศไทย หรือบริษัทหลักทรัพย์เพื่อธุรกิจ

หลักทรัพย์ จํากัด เป็นผู้ออก

(7) ตราสารแห่งหนี้ที่บริษัทจํากัดเป็นผู้ออก

(8) หน่วยลงทุนและใบสําคัญแสดงสิทธิที่จะซื้อหน่วยลงทุน

(9) ธุรกรรมการซื้อโดยมีสัญญาขายคืน

(10) ธุรกรรมการให้ยืมหลักทรัพย์

(11) หลักทรัพย์หรือทรัพย์สินอื่นใดตามที่สํานักงานกําหนด

การลงทุนในหรือมีไว้ซึ่งหลักทรัพย์และทรัพย์สินตาม (2) และ (6) จะต้องมีกระทรวงการคลังค้ําประกันต้นเงินและดอกเบี้ย หรือได้รับการจัดอันดับความน่าเชื่อถือจากสถาบันจัดอันดับความน่าเชื่อถือที่ได้รับความเห็นชอบหรือได้รับการยอมรับจากสํานักงาน โดยต้องมีอันดับไม่น้อยกว่าอันดับที่สํานักงานประกาศกําหนด

 การลงทุนในหรือมีไว้ซึ่งหลักทรัพย์และทรัพย์สินตาม (3) และ (4) จะต้องมีผู้ออก ผู้รับรอง ผู้รับอาวัล หรือผู้สลักหลัง ที่ไม่มีข้อจํากัดความรับผิดและได้รับการจัดอันดับความน่าเชื่อถือจากสถาบันจัดอันดับความน่าเชื่อถือที่ได้รับความเห็นชอบหรือได้รับการยอมรับจากสํานักงาน โดยต้องมีอันดับไม่น้อยกว่าอันดับที่สํานักงานประกาศกําหนด 

การลงทุนในหรือมีไว้ซึ่งหลักทรัพย์และทรัพย์สินตาม (5) และ (7) จะต้องได้รับการจัดอันดับความน่าเชื่อถือจากสถาบันจัดอันดับความน่าเชื่อถือที่ได้รับความเห็นชอบหรือได้รับการยอมรับจากสํานักงาน โดยต้องมีอันดับไม่น้อยกว่าอันดับที่สํานักงานประกาศกําหนด

การลงทุนในหลักทรัพย์ตาม (8) จะลงทุนได้เฉพาะหน่วยลงทุนของกองทุนรวมที่มีนโยบายการลงทุนในหลักทรัพย์และทรัพย์สินตาม (1) ถึง (11) ที่เข้าเกณฑ์ตามที่กําหนดในวรรคสอง วรรคสาม และวรรคสี่ แล้วแต่กรณี

การลงทุนในทรัพย์สินตาม (9) และ (10) จะลงทุนได้เฉพาะที่มีหลักทรัพย์หรือทรัพย์สินที่ซื้อโดยมีสัญญาขายคืนหรือมีหลักประกันที่ให้ยืม เป็นหลักทรัพย์และทรัพย์สินตาม (1) ถึง (7) และ (11) เท่านั้น

 การลงทุนในหลักทรัพย์และทรัพย์สินที่บุคคลใดเป็นผู้ออก ผู้รับรอง ผู้รับอาวัล หรือผู้สลักหลัง โดยไม่มีกระทรวงการคลังค้ําประกันต้นเงินและดอกเบี้ย อย่างใดอย่างหนึ่งหรือหลายอย่างรวมกันต้องไม่เกินร้อยละสิบของมูลค่าทรัพย์สินสุทธิของกองทุนสํารองเลี้ยงชีพ แต่หากลงทุนในหลักทรัพย์และทรัพย์สินตาม (2) หรือ (3) ด้วย จะลงทุนได้ไม่เกินร้อยละสิบห้าของมูลค่าทรัพย์สินสุทธิของกองทุนสํารองเลี้ยงชีพ

 ข้อ 6/3 นโยบายการลงทุนในตราสารแห่งทุนได้แก่ การลงทุนที่บริษัทจัดการกําหนดนโยบายการลงทุนโดยมีวัตถุประสงค์ที่จะลงทุนในหรือมีไว้ซึ่งตราสารแห่งทุนโดยเฉลี่ยในรอบปีบัญชีไม่น้อยกว่าร้อยละหกสิบห้าของมูลค่าทรัพย์สินสุทธิของกองทุนสํารองเลี้ยงชีพ 

 ให้บริษัทจัดการจัดทํารายงานการลงทุนในหรือมีไว้ซึ่งตราสารแห่งทุนเฉลี่ยในรอบระยะเวลาสามเดือน หกเดือน เก้าเดือน และสิบสองเดือนของรอบปีบัญชีตามหลักเกณฑ์และวิธีการที่สมาคมกําหนด ในกรณีที่ไม่สามารถลงทุนในหรือมีไว้ซึ่งตราสารแห่งทุนให้เป็นไปตามวัตถุประสงค์ที่กําหนดตามวรรคหนึ่ง บริษัทจัดการต้องรายงานพร้อมทั้งแสดงเหตุผลให้คณะกรรมการกองทุนสํารองเลี้ยงชีพทราบภายในสิบห้าวันนับตั้งแต่วันถัดจากวันสิ้นรอบระยะเวลาดังกล่าว เพื่อให้คณะกรรมการกองทุนสํารองเลี้ยงชีพเปิดเผยข้อมูลแก่สมาชิกของกองทุนสํารองเลี้ยงชีพ

 ข้อ 6/4 นโยบายการลงทุนในตราสารแห่งหนี้ได้แก่ การลงทุนที่บริษัทจัดการลงทุนในหรือมีไว้เฉพาะตราสารแห่งหนี้ เงินฝาก หรือหลักทรัพย์หรือทรัพย์สินอื่นใดตามที่สํานักงานกําหนด

 ข้อ 6/5 นโยบายการลงทุนในตราสารแห่งหนี้ระยะยาวได้แก่ การลงทุนที่บริษัทจัดการลงทุนในหรือมีไว้เฉพาะตราสารแห่งหนี้ เงินฝาก หรือหลักทรัพย์หรือทรัพย์สินอื่นใดตามที่สํานักงานกําหนด โดยมีวัตถุประสงค์ที่จะดํารงพอร์ตโฟลิโอ ดูเรชัน (portfolio duration) ของกองทุนสํารองเลี้ยงชีพนั้นในขณะใดขณะหนึ่งมากกว่าหนึ่งปีขึ้นไป

 เมื่อพ้นระยะเวลาหกเดือนนับตั้งแต่วันถัดจากวันจดทะเบียนกองทุนสํารองเลี้ยงชีพให้บริษัทจัดการจัดทํารายงานพอร์ตโฟลิโอ ดูเรชัน (portfolio duration) ของกองทุนสํารองเลี้ยงชีพทุกสิ้นวันทําการตามหลักเกณฑ์และวิธีการที่สมาคมกําหนด ในกรณีที่ไม่สามารถดํารงพอร์ตโฟลิโอ ดูเรชัน (portfolio duration) ของกองทุนสํารองเลี้ยงชีพนั้นให้เป็นไปตามวัตถุประสงค์ที่กําหนดตามวรรคหนึ่ง บริษัทจัดการต้องรายงานพร้อมทั้งแสดงเหตุผลให้คณะกรรมการกองทุนสํารองเลี้ยงชีพทราบเป็นรายเดือนภายในวันที่สิบห้าของเดือนถัดไป เพื่อให้คณะกรรมการกองทุนสํารองเลี้ยงชีพเปิดเผยข้อมูลแก่สมาชิกของกองทุนสํารองเลี้ยงชีพ 

 ข้อ 6/6 นโยบายการลงทุนในตราสารแห่งหนี้ระยะสั้นได้แก่ การลงทุนที่บริษัทจัดการลงทุนในหรือมีไว้เฉพาะตราสารแห่งหนี้ เงินฝาก หรือหลักทรัพย์หรือทรัพย์สินอื่นใดตามที่สํานักงานกําหนด โดยมีวัตถุประสงค์ที่จะดํารงพอร์ตโฟลิโอ ดูเรชัน (portfolio duration) ของกองทุนสํารองเลี้ยงชีพนั้นในขณะใดขณะหนึ่งไม่เกินหนึ่งปี

 ให้บริษัทจัดการจัดทํารายงานพอร์ตโฟลิโอ ดูเรชัน (portfolio duration) ของกองทุนสํารองเลี้ยงชีพทุกสิ้นวันทําการตามหลักเกณฑ์และวิธีการที่สมาคมกําหนด ในกรณีที่ไม่สามารถดํารงพอร์ตโฟลิโอ ดูเรชัน (portfolio duration) ของกองทุนสํารองเลี้ยงชีพนั้นให้เป็นไปตามวัตถุประสงค์ที่กําหนดตามวรรคหนึ่ง บริษัทจัดการต้องรายงานพร้อมทั้งแสดงเหตุผลให้คณะกรรมการกองทุนสํารองเลี้ยงชีพทราบเป็นรายเดือนภายในวันที่สิบห้าของเดือนถัดไป เพื่อให้คณะกรรมการกองทุนสํารองเลี้ยงชีพเปิดเผยข้อมูลแก่สมาชิกของกองทุนสํารองเลี้ยงชีพ 

 ข้อ 6/7 นโยบายการลงทุนในตลาดเงินได้แก่ การลงทุนที่บริษัทจัดการลงทุนในหรือมีไว้ซึ่งตราสารแห่งหนี้ เงินฝาก หรือหลักทรัพย์หรือทรัพย์สินอื่นใดตามที่สํานักงานกําหนดที่มีกําหนดชําระคืนเมื่อทวงถามหรือจะครบกําหนดชําระคืนไม่เกินหนึ่งปีนับตั้งแต่วันถัดจากวันที่ลงทุน

 ข้อ 6/8 นโยบายการลงทุนแบบผสมได้แก่ การลงทุนที่บริษัทจัดการกําหนดนโยบายการลงทุนโดยมีวัตถุประสงค์ที่จะลงทุนในหรือมีไว้ซึ่งหลักทรัพย์หรือทรัพย์สินตามที่สํานักงานกําหนด และมีวัตถุประสงค์ที่จะดํารงอัตราส่วนการลงทุนในหรือมีไว้ซึ่งตราสารแห่งทุนในขณะใดขณะหนึ่งไม่เกินร้อยละหกสิบห้าและไม่น้อยกว่าร้อยละสามสิบห้าของมูลค่าทรัพย์สินสุทธิของกองทุนสํารองเลี้ยงชีพ 

 เมื่อพ้นระยะเวลาหกเดือนนับตั้งแต่วันถัดจากวันจดทะเบียนกองทุนสํารองเลี้ยงชีพให้บริษัทจัดการจัดทํารายงานการลงทุนในหรือมีไว้ซึ่งตราสารแห่งทุนทุกสิ้นวันทําการตามหลักเกณฑ์และวิธีการที่สมาคมกําหนด ในกรณีที่ไม่สามารถลงทุนในหรือมีไว้ซึ่งตราสารแห่งทุนให้เป็นไปตามวัตถุประสงค์ที่กําหนดตามวรรคหนึ่ง บริษัทจัดการต้องรายงานพร้อมทั้งแสดงเหตุผลให้คณะกรรมการกองทุนสํารองเลี้ยงชีพทราบเป็นรายเดือนภายในวันที่สิบห้าของเดือนถัดไป เพื่อให้คณะกรรมการกองทุนสํารองเลี้ยงชีพเปิดเผยข้อมูลแก่สมาชิกของกองทุนสํารองเลี้ยงชีพ 

 ข้อ 6/9 นโยบายการลงทุนผสมแบบยืดหยุ่นได้แก่ การลงทุนที่บริษัทจัดการลงทุนในหรือมีไว้ซึ่งหลักทรัพย์หรือทรัพย์สินตามที่สํานักงานกําหนด โดยขึ้นกับการตัดสินใจลงทุนของบริษัทจัดการตามความเหมาะสมกับสภาวการณ์ในแต่ละขณะ

 ข้อ 6/10 นโยบายการลงทุนในหน่วยลงทุนได้แก่ การลงทุนที่บริษัทจัดการกําหนดนโยบายการลงทุนโดยมีวัตถุประสงค์ที่จะลงทุนในหรือมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุนของกองทุนรวมโดยเฉลี่ยในรอบปีบัญชีไม่น้อยกว่าร้อยละหกสิบห้าของมูลค่าทรัพย์สินสุทธิของกองทุนสํารองเลี้ยงชีพ ทั้งนี้ ในกรณีที่กองทุนสํารองเลี้ยงชีพประสงค์จะลงทุนในหน่วยลงทุนเฉพาะหน่วยลงทุนของกองทุนรวมตราสารแห่งหนี้หรือหน่วยลงทุนของกองทุนรวมอื่นที่มีนโยบายการลงทุนเฉพาะตราสารแห่งหนี้ เงินฝาก หรือหลักทรัพย์หรือทรัพย์สินอื่นใดตามที่สํานักงานกําหนด บริษัทจัดการจะต้องลงทุนในหรือมีไว้ซึ่งเฉพาะตราสารแห่งหนี้ เงินฝาก หรือหลักทรัพย์หรือทรัพย์สินอื่นตามที่สํานักงานกําหนดเช่นเดียวกับการลงทุนของกองทุนสํารองเลี้ยงชีพที่มีนโยบายการลงทุนในตราสารแห่งหนี้

ให้บริษัทจัดการจัดทํารายงานการลงทุนในหรือมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุนเฉลี่ยในรอบระยะเวลาสามเดือน หกเดือน เก้าเดือน และสิบสองเดือนของรอบปีบัญชีตามหลักเกณฑ์และวิธีการที่สมาคมกําหนด ในกรณีที่ไม่สามารถลงทุนในหรือมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุนให้เป็นไปตามวัตถุประสงค์ที่กําหนดตามวรรคหนึ่ง บริษัทจัดการต้องรายงานพร้อมทั้งแสดงเหตุผลให้คณะกรรมการกองทุนสํารองเลี้ยงชีพทราบภายในสิบห้าวันนับตั้งแต่วันถัดจากวันสิ้นรอบระยะเวลาดังกล่าวเพื่อให้คณะกรรมการกองทุนสํารองเลี้ยงชีพเปิดเผยข้อมูลแก่สมาชิกของกองทุนสํารองเลี้ยงชีพ

 ข้อ 6/11 นโยบายการลงทุนในใบสําคัญแสดงสิทธิได้แก่ การลงทุนที่บริษัทจัดการกําหนดนโยบายการลงทุนโดยมีวัตถุประสงค์ที่จะลงทุนในหรือมีไว้ซึ่งใบสําคัญแสดงสิทธิที่จะซื้อหุ้น ใบสําคัญแสดงสิทธิที่จะซื้อหุ้นกู้ ใบสําคัญแสดงสิทธิที่จะซื้อหน่วยลงทุน และใบแสดงสิทธิในการซื้อหุ้นเพิ่มทุน โดยเฉลี่ยในรอบปีบัญชีไม่น้อยกว่าร้อยละหกสิบห้าของมูลค่าทรัพย์สินสุทธิของกองทุนสํารองเลี้ยงชีพ ทั้งนี้ ในกรณีที่กองทุนสํารองเลี้ยงชีพใดประสงค์จะลงทุนในใบสําคัญแสดงสิทธิเฉพาะใบสําคัญแสดงสิทธิที่จะซื้อหุ้นกู้ ใบสําคัญแสดงสิทธิที่จะซื้อหน่วยลงทุนของกองทุนรวมตราสารแห่งหนี้ หรือของกองทุนรวมอื่นที่มีนโยบายการลงทุนเฉพาะตราสารแห่งหนี้ เงินฝาก หรือหลักทรัพย์หรือทรัพย์สินอื่นใดตามที่สํานักงานกําหนด บริษัทจัดการจะต้องลงทุนเฉพาะในตราสารแห่งหนี้ เงินฝาก หรือหลักทรัพย์หรือทรัพย์สินอื่นตามที่สํานักงานกําหนดเช่นเดียวกับการลงทุนของกองทุนสํารองเลี้ยงชีพที่มีนโยบายการลงทุนในตราสารแห่งหนี้

ให้บริษัทจัดการจัดทํารายงานการลงทุนในหรือมีไว้ซึ่งใบสําคัญแสดงสิทธิและใบแสดงสิทธิตามวรรคหนึ่งเฉลี่ยในรอบระยะเวลาสามเดือน หกเดือน เก้าเดือน และสิบสองเดือนของรอบปีบัญชีตามหลักเกณฑ์และวิธีการที่สมาคมกําหนด ในกรณีที่ไม่สามารถลงทุนในหรือมีไว้ซึ่งใบสําคัญแสดงสิทธิและใบแสดงสิทธิให้เป็นไปตามวัตถุประสงค์ที่กําหนดตามวรรคหนึ่ง บริษัทจัดการต้องรายงานพร้อมทั้งแสดงเหตุผลให้คณะกรรมการกองทุนสํารองเลี้ยงชีพทราบภายในสิบห้าวันนับตั้งแต่วันถัดจากวันสิ้นรอบระยะเวลาดังกล่าวเพื่อให้คณะกรรมการกองทุนสํารองเลี้ยงชีพเปิดเผยข้อมูลแก่สมาชิกของกองทุนสํารองเลี้ยงชีพ   
 ข้อ 6/12 นโยบายการลงทุนในตราสารแห่งทุนของบริษัทที่มีธุรกิจหลักประเภทเดียวกันได้แก่ การลงทุนที่บริษัทจัดการกําหนดนโยบายการลงทุนโดยมีวัตถุประสงค์ที่จะลงทุนในหรือมีไว้ซึ่งตราสารแห่งทุนของบริษัทที่มีธุรกิจหลักประเภทเดียวกันตามที่ตลาดหลักทรัพย์แห่งประเทศไทยกําหนดโดยเฉลี่ยในรอบปีบัญชีไม่น้อยกว่าร้อยละหกสิบห้าของมูลค่าทรัพย์สินสุทธิของกองทุนสํารองเลี้ยงชีพ 

ให้บริษัทจัดการจัดทํารายงานการลงทุนในหรือมีไว้ซึ่งตราสารแห่งทุนของบริษัทที่มีธุรกิจหลักประเภทเดียวกันตามที่ตลาดหลักทรัพย์แห่งประเทศไทยกําหนดตามวรรคหนึ่งเฉลี่ยในรอบระยะเวลาสามเดือน หกเดือน เก้าเดือน และสิบสองเดือนของรอบปีบัญชีตามหลักเกณฑ์และวิธีการที่สมาคมกําหนด ในกรณีที่ไม่สามารถลงทุนในหรือมีไว้ซึ่งตราสารแห่งทุนให้เป็นไปตามวัตถุประสงค์ที่กําหนดตามวรรคหนึ่ง บริษัทจัดการต้องรายงานพร้อมทั้งแสดงเหตุผลให้คณะกรรมการกองทุนสํารองเลี้ยงชีพทราบภายในสิบห้าวันนับตั้งแต่วันถัดจากวันสิ้นรอบระยะเวลาดังกล่าวเพื่อให้คณะกรรมการกองทุนสํารองเลี้ยงชีพเปิดเผยข้อมูลแก่สมาชิกของกองทุนสํารองเลี้ยงชีพ” 

 ข้อ 6 ให้ยกเลิกความใน (2) และ (3) ของข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 และให้ใช้ความต่อไปนี้แทน

 “(2) เว้นแต่ลูกค้าจะกําหนดเป็นอย่างอื่น ให้บริษัทจัดการรายงานให้ลูกค้าทราบเป็นลายลักษณ์อักษรภายในระยะเวลาที่กําหนดในสัญญา โดยรายงานดังกล่าวต้องระบุวันที่ลงทุน ชื่อหลักทรัพย์ หรือทรัพย์สินที่ลงทุน จํานวน ราคาต่อหน่วย มูลค่าหลักทรัพย์หรือทรัพย์สินที่ลงทุนและอัตราส่วนการลงทุนโดยเทียบกับมูลค่าทรัพย์สินสุทธิของกองทุนสํารองเลี้ยงชีพ

 (3) ลงทุนในหลักทรัพย์หรือทรัพย์สินที่นายจ้างหรือบริษัทในเครือของนายจ้างเป็นผู้ออก ผู้รับรอง ผู้รับอาวัล ผู้สลักหลัง หรือผู้ค้ําประกัน มีมูลค่ารวมกันไม่เกินร้อยละสิบห้าของมูลค่าทรัพย์สินสุทธิของกองทุนสํารองเลี้ยงชีพ โดยคํานวณตามความรับผิดหรือภาระผูกพันของนายจ้างหรือบริษัทในเครือของนายจ้าง ทั้งนี้ มิให้นับรวมตั๋วเงินคลัง พันธบัตรรัฐบาล พันธบัตรธนาคารแห่งประเทศไทย พันธบัตรหรือตราสารแห่งหนี้ที่กองทุนเพื่อการฟื้นฟูและพัฒนาระบบสถาบันการเงินเป็นผู้ออก ผู้รับรอง ผู้รับอาวัล หรือผู้ค้ําประกัน และพันธบัตรหรือตราสารแห่งหนี้ที่กระทรวงการคลังเป็นผู้รับอาวัลหรือผู้ค้ําประกันรวมในอัตราส่วนดังกล่าว

 การคํานวณอัตราส่วนการลงทุนตาม (3) ให้นับรวมการลงทุนในหน่วยลงทุนของกองทุนรวมที่มีวัตถุประสงค์เพื่อนําเงินที่ได้จากการจําหน่ายหน่วยลงทุนทั้งหมดไปลงทุนในหลักทรัพย์หรือทรัพย์สินของนายจ้าง หรือหลักทรัพย์หรือทรัพย์สินอื่นใดที่สํานักงานประกาศกําหนด

 ความในวรรคหนึ่งและวรรคสองมิให้นํามาใช้บังคับกับการจัดการกองทุนสํารองเลี้ยงชีพที่มีนายจ้างมากกว่าหนึ่งราย (pooled fund) และมีจํานวนนายจ้างที่เป็นบริษัทในเครือเดียวกันน้อยกว่าสองในสามของจํานวนนายจ้างทั้งหมด”

 ข้อ 7 ให้ยกเลิกวรรคสองของข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543

 ข้อ 8 ให้เพิ่มความต่อไปนี้เป็นข้อ 18/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคลลงวันที่ 4 เมษายน พ.ศ. 2543

 “ข้อ 18/1 ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการคํานวณมูลค่าทรัพย์สินของกองทุนสํารองเลี้ยงชีพทุกสิ้นวันทําการที่มีการนําเงินสะสมหรือเงินสมทบเข้ากองทุนสํารองเลี้ยงชีพ ทุกสิ้นวันทําการที่มีการจ่ายเงินสะสม เงินสมทบ และผลประโยชน์ของเงินสะสมและเงินสมทบออกจากกองทุนสํารองเลี้ยงชีพ และทุกสิ้นวันทําการสุดท้ายของเดือน”

 ข้อ 9 ให้ยกเลิกความในข้อ 20 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 และให้ใช้ความต่อไปนี้แทน

 “ข้อ 20 ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการจัดทําและส่งรายงานจํานวนหน่วยกองทุนสํารองเลี้ยงชีพ มูลค่าต่อหน่วยกองทุนสํารองเลี้ยงชีพ และมูลค่าของเงินสะสมของสมาชิก เงินสมทบของนายจ้าง พร้อมทั้งผลประโยชน์ของเงินสะสมและเงินสมทบ ให้สมาชิกแต่ละรายทราบ โดยให้เป็นไปตามหลักเกณฑ์และวิธีการที่สํานักงานประกาศกําหนด ทั้งนี้ บริษัทจัดการอาจแต่งตั้งบุคคลอื่นให้ดําเนินการดังกล่าวก็ได้ โดยได้รับความเห็นชอบจากสํานักงาน”

 ข้อ 10 ให้เพิ่มความต่อไปนี้เป็น (จ) ใน (3) ของข้อ 21 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 

 “(จ) สิทธิและวิธีการในการเปลี่ยนกองทุนสํารองเลี้ยงชีพของสมาชิกของกองทุนสํารองเลี้ยงชีพตามระยะเวลาที่บริษัทจัดการกําหนด ทั้งนี้ บริษัทจัดการจะต้องให้สิทธิดังกล่าวแก่สมาชิกของกองทุนสํารองเลี้ยงชีพอย่างน้อยปีละหนึ่งครั้ง”

 ข้อ 11 ให้ยกเลิกความในข้อ 23 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคลลงวันที่ 4 เมษายน พ.ศ. 2543 และให้ใช้ความต่อไปนี้แทน

 “ข้อ 23 ให้บริษัทจัดการกําหนดขั้นตอนการรับข้อร้องเรียนของลูกค้าเกี่ยวกับการประกอบธุรกิจการจัดการกองทุนส่วนบุคคลและการดําเนินการเพื่อแก้ไขปัญหาข้อร้องเรียนดังกล่าวไว้เป็นลายลักษณ์อักษร และเมื่อมีข้อร้องเรียนดังกล่าวเกิดขึ้น ให้บริษัทจัดการดําเนินการดังต่อไปนี้

 (1) ในกรณีที่ลูกค้าร้องเรียนต่อบริษัทจัดการโดยตรง ไม่ว่าจะเป็นการร้องเรียนด้วยวาจา หรือลายลักษณ์อักษร ให้บริษัทจัดการพิจารณาดําเนินการเพื่อแก้ไขปัญหาข้อร้องเรียนดังกล่าว พร้อมทั้งรวบรวมข้อร้องเรียนและการแก้ไขปัญหาดังกล่าวจัดส่งให้สํานักงานเป็นรายไตรมาสภายในสิบห้าวันนับตั้งแต่วันถัดจากวันสิ้นไตรมาสนั้น ทั้งนี้ หากเป็นการร้องเรียนด้วยวาจา ให้บริษัทจัดการบันทึก ข้อร้องเรียนดังกล่าวเป็นลายลักษณ์อักษรและให้ลูกค้าลงนามเพื่อรับรองความถูกต้องไว้ด้วย ก่อนที่ บริษัทจัดการจะดําเนินการแก้ไขปัญหาดังกล่าว 

(2) ในกรณีที่ลูกค้าร้องเรียนต่อสํานักงาน และสํานักงานได้จัดส่งข้อร้องเรียนให้บริษัทจัดการแล้ว ให้บริษัทจัดการพิจารณาดําเนินการเพื่อแก้ไขปัญหาข้อร้องเรียนดังกล่าวและรายงานการดําเนินการให้สํานักงานทราบภายในสามสิบวันนับตั้งแต่วันถัดจากวันที่บริษัทจัดการได้รับข้อร้องเรียนนั้น และหากบริษัทจัดการยังดําเนินการไม่แล้วเสร็จ ให้บริษัทจัดการรายงานการดําเนินการทุกระยะเวลาสามสิบวันจนกว่าจะดําเนินการแล้วเสร็จ ทั้งนี้ เว้นแต่สํานักงานกําหนดเป็นอย่างอื่น 

(3) เมื่อบริษัทจัดการมีข้อยุติเกี่ยวกับข้อร้องเรียนตาม (1) หรือ (2) แล้ว ให้บริษัทจัดการแจ้งข้อยุติและการแก้ไขปัญหาข้อร้องเรียน (ถ้ามี) พร้อมเหตุผลประกอบกรณีดังกล่าวให้ลูกค้าทราบภายในเจ็ดวันนับตั้งแต่วันถัดจากวันที่มีข้อยุตินั้น”

 ข้อ 12 ให้เพิ่มความต่อไปนี้เป็นข้อ 27/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 

 “ข้อ 27/1 ในกรณีที่บริษัทจัดการลงทุนในหรือมีไว้ซึ่งหลักทรัพย์หรือทรัพย์สินของนายจ้างตามข้อ 11(3) อยู่แล้วก่อนวันที่ประกาศนี้ใช้บังคับ เพื่อเป็นทรัพย์สินของกองทุนสํารองเลี้ยงชีพที่ลูกจ้างและนายจ้างตกลงกันจัดตั้งขึ้นก่อนวันที่พระราชบัญญัติกองทุนสํารองเลี้ยงชีพ (ฉบับที่ 2) พ.ศ. 2542 มีผลใช้บังคับ บริษัทจัดการจะคงมีไว้ซึ่งการลงทุนดังกล่าวต่อไปก็ได้ แต่ถ้ามีการจําหน่ายหลักทรัพย์หรือทรัพย์สินไปเท่าใด ให้บริษัทจัดการลงทุนในหรือมีไว้ซึ่งหลักทรัพย์หรือทรัพย์สินดังกล่าวได้เพียงจํานวนที่เหลือเท่านั้น”

 ข้อ 13 ประกาศนี้ให้ใช้บังคับตั้งแต่วันที่ 30 มีนาคม พ.ศ. 2544 เป็นต้นไปเว้นแต่ข้อ 9 ให้ใช้บังคับตั้งแต่วันที่ 1 กรกฎาคม พ.ศ. 2544 เป็นต้นไป 

 ประกาศ ณ วันที่ 2 กุมภาพันธ์ พ.ศ. 2544

 

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์